บรรยากาศร้านต้าเหยินติ่มซำแน่นขนัดไปด้วยผู้คนหลากเชื้อชาติ บรรยากาศไม่ต่างจากฟู๊ดคอร์ทในสิงคโปร์ไม่มีผิด เคยผ่านร้านนี้หลายครั้งแต่ไม่มีโอกาสแวะสักที

การมาเยือนครั้งแรกเงอะงะมากเพราะมาเลย์เต็มไปหมดเบียดกันสุดๆ แต่มีพนักงานมาต้อนรับถึงหน้าร้านพาไปประจำโต๊ะ แม้พนักงานจะรัวๆภาษาจีนใส่ก็เถอะ แต่เป็นการพบกันครั้งแรกที่ประทับใจที่เดียว บรรยากาศในร้านแน่นไปด้วยมาเลย์ สิงคโปร์ ขนาดทีวียังเปิดช่องจีนกันเลยทีเดียว

ทดลองสั่งบะกุ๊ดแต๋มาทานเป็นไซส์เล็ก น้ำซุปเข้มกลิ่นยาจีนรสชาติกลมกล่อมดี ทางร้านจะถามด้วยว่าต้องการเครื่องในมั๊ย ส่วนตัวเราจัดเต็มได้เลยกินหมดทุกอย่างไม่มีเลือก 555 ปรากฏว่าในถ้วยมีผัก เครื่องใน สามชั้น ซี่โครง เครื่องในสะอาดไม่เหม็น หมูตุ๋นเปื่อยกำลังได้ที่ อร่อยดีคะอันนี้ให้ผ่าน

ติ่มซำรสชาติกลางๆ ชิ้นค่อนข้างเล็ก แต่มีแบบให้หลากหลายใช้ได้เลยละ แนะนำ แฮมห่อหมู อันนี้ฟินแฮมอร่อยหมูเนื้อแน่น ส่วนอันอื่นก็รสชาติกลางๆคะ

สรุปรวมๆ โอเคผ่าน รสชาติได้ บรรยากาศสิงคโปร์ชัดๆ 555 สนนค่าเสียหาย 223 แถมแม่ค้าใจดีลดราคาให้ด้วย ดี๊ดี มาลองทานดูนะคะหลากเมนูให้ลองเชียวละ